Diari Oficial de la Generalitat Valenciana


Sumari del DOGV 9983, del 14-11-2024 (2024/11822)

ANUNCI per a l’alienació de diferents aprofitaments forestals en forests públiques gestionades per la Generalitat Valenciana per a l’any 2025 i els següents a la província de València.
----------------------------------------------------------------------------------------------------------------------------------------------------------------------------------------

### Dades del document

Número de DOGV
:   9983

Data del DOGV
:   14-11-2024

Secció del DOGV
:   V. ANUNCIS - C) ALTRES ASSUMPTES

Número del document
:   2024/11139

CVE
:   OZWU-R-6945-80310

Data del document
:   23-10-2024

Organisme emissor
:   Conselleria de Medi Ambient, Infraestructures i Territori

Tipus de document
:   Anunci

Correcció d'errades

*1. Objecte*

1.1. És objecte d'este anunci el procediment per a l'alienació de l'aprofitament d'apícoles, plantes aromàtiques, labor i sembra, tòfona i pastures en forests d'utilitat pública gestionades per la Conselleria de Medi Ambiente, Infraestructures i Territori, a la província de València, tant de titularitat municipal com de propietat de la Generalitat Valenciana, per a l'any 2025 i els següents.

*2. Tramitació, procediment i tipus de licitació*

2.1. L'entitat que durà a terme l'alienació dels aprofitaments de les forests d'utilitat pública de titularitat municipal serà, en cada cas, l'ajuntament que n'ostente la propietat. En el cas de les forests d'utilitat pública que són propietat de la Generalitat Valenciana, serà la Direcció Territorial de València de la conselleria competent en matèria de medi ambient, d'acord amb el que indica l'annex.

2.2. La tramitació i el procediment es faran d'acord amb els principis de publicitat, objectivitat, imparcialitat, transparència i concurrència competitiva, arreplegats en l'article 15.5 de la Llei 43/2003, de 21 de novembre, de forests, així com amb el que es disposa en la matèria en la legislació reguladora del règim local i la legislació vigent en matèria de patrimoni de les administracions públiques i contractació del sector públic.

2.3. El tipus de licitació serà obert, de tramitació ordinària i es farà, amb caràcter general, mitjançant una subhasta a l'alça en la quantitat establida per a cada aprofitament en l'annex.

2.4. Podran optar als aprofitaments les persones físiques o jurídiques amb plena capacitat d'obrar i que no estiguen incurses en alguna de les prohibicions assenyalades per a contractar en la normativa vigent en matèria de contractes del sector públic.

*3. Plec de condicions economicoadministratives*

3.1. El plec general de condicions economicoadministratives que regix les alienacions en forests de titularitat municipal, l'haurà de redactar i aprovar l'entitat local que ostente la propietat de la muntanya. Este document haurà de romandre depositat i estar a la disposició de les persones interessades en el corresponent ajuntament.

3.2. Per als aprofitaments de les forests propietat de Generalitat Valenciana, serà aplicable el plec general de condicions economicoadministratives per a l'alienació dels aprofitaments forestals en forests propietat de la Generalitat, arreplegat en la Instrucció de la Direcció General de Medi Natural i Avaluació Ambiental de 14/07/2017, i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions arreplegades en este anunci.

3.3. El plec general de condicions economicoadministratives per a l'alienació dels aprofitaments forestals en forests propietat de la Generalitat es podrà consultar en les dependències de la Direcció Territorial de la conselleria competent en matèria de medi ambient, situada en el carrer Gregori Gea, 27, 5a planta, de València i en l'enllaç:

<https://breu.gva.es/b/ShTqMXshPG>

3.4. En les forests de propietat municipal, els plecs de condicions economicoadministratives arreplegaran convenientment detallats: la capacitat de la persona licitadora, les característiques de les proposicions, la garantia provisional i definitiva i el preu de licitació.

*4. Plec general de condicions tecnicofacultatives*

4.1. Serà aplicable per als aprofitaments objecte d'este anunci el plec general de condicions tecnicofacultatives per a l'alienació dels aprofitaments forestals en forests gestionades per la Generalitat, arreplegat en la Instrucció de la Direcció General de Medi Natural i Avaluació Ambiental de 14/07/2017, i les condicions establides en el Decret 205/2020, d'11 de desembre, del Consell, de regulació dels aprofitaments forestals en forests privades i l'alienació d'aprofitaments forestals en forests gestionades per la Generalitat Valenciana, així com les condicions arreplegades en este anunci.

4.2. El plec general de condicions tecnicofacultatives es podrà consultar en les dependències de la Direcció Territorial de la conselleria competent en matèria de medi ambient, situada en el carrer Gregori Gea, 27, 5a planta, de València i en l'enllaç:<https://breu.gva.es/b/ShTqMXshPG>

4.3. Sense perjuí d'això, els aprofitaments objecte d'este anunci comptaran amb un plec particular de condicions tecnicofacultatives específic. Per a les forests propietat de la Generalitat, estos plecs es podran revisar en les dependències de la Direcció Territorial de la conselleria competent en matèria forestal, situada en el carrer Gregori Gea, 27, 5a planta, de València i en l'enllaç:

<https://breu.gva.es/b/V9bx3z2COL>

Per a les forests de propietat municipal, es podran revisar en l'ajuntament que ostente la titularitat de la forest.

Este plec l'haurà de subscriure qui ostente la titularitat de la forest, la persona adjudicatària i el tècnic facultatiu designat a este efecte, i contindrà l'import d'adjudicació i el període d'execució o gaudi de l'adjudicació.

4.4. Els aprofitaments apícoles es regiran, a més, pel Decret 12/1987, de 2 de febrer, del Consell de la Generalitat, pel qual es regula i ordena l'activitat apícola a la Comunitat Valenciana, pel Reial decret 209/2002, de 22 de febrer, pel qual s'establixen normes d'ordenació de les explotacions apícoles i per les disposicions que regulen en l'actualitat l'activitat apícola a la Comunitat Valenciana.

4.5. Els aprofitaments de tòfona es regiran, a més, per l'Orde 1/2018, de 12 de gener, de la conselleria de Medi Ambient, Canvi Climàtic i Desenrotllament Rural, per la qual es regula la recol·lecció de tòfona en terrenys forestals a la Comunitat Valenciana (DOGV núm. 8226, de 2 de febrer de 2018).

4.6. Els aprofitaments de pastures hauran de complir el que establix la Llei 6/2003, de 4 de març, de ramaderia de la Comunitat Valenciana.

*5. Termini de vigència del gaudi*

5.1. El termini de vigència de l'adjudicació dels aprofitaments serà el que està fixat, en cada cas, en l'annex, a comptar de l'1 de gener de 2025.

*6. Lloc i termini de presentació de les sol·licituds*

6.1. Amb caràcter preferent, les sol·licituds per a optar a la subhasta es presentaran en el Registre general d'entrada dels respectius ajuntaments indicats en l'annex.

6.2. En el cas de les forests propietat de la Generalitat Valenciana, estes es presentaran preferentment en les dependències situades en l'edifici PROP, carrer Gregori Gea, 27, 5a planta, de València. No obstant això, es podran presentar en qualsevol dels registres administratius oficials, d'acord amb el que preveu l'article 16 de la Llei 39/2015, d'1 d'octubre, del procediment administratiu comú de les administracions públiques.

En tot cas, les persones jurídiques estaran obligades a presentar la sol·licitud a través de mitjans electrònics, de conformitat amb el que preveu l'article 14.2 de la citada Llei 39/2015, d'1 d'octubre.

6.3. El termini per a presentar les ofertes serà des de l'endemà de la publicació d'este anunci en el *Diari Oficial de la Generalitat Valenciana,* fins a 10 dies naturals abans de la celebració de la subhasta corresponent. Les dates per a celebrar cada subhasta es preveuen en l'annex per a cada aprofitament.

*7. Documentació que es requerix per a accedir a la subhasta*

7.1. En el cas de forests propietat de la Generalitat Valenciana, les sol·licituds s'acompanyaran de dos sobres tancats i firmats pel licitador o la persona que el represente. El sobre A contindrà la documentació administrativa.  El sobre B contindrà exclusivament la proposició econòmica. En els dos casos, es farà constar en l'exterior el tipus d'aprofitament i el lot que identifica la licitació en què participa, el respectiu contingut, el nom del licitador i el CIF.

En el cas que el sol·licitant siga una persona jurídica, una vegada presentada la sol·licitud a través de mitjans electrònics, haurà de depositar físicament els sobres A i B en les dependències situades en l'edifici PROP I del carrer Gregori Gea, 27, 5a planta, de València, en virtut del que establix l'article 16.8 de la Llei 39/2015, d'1 d'octubre, del procediment administratiu comú de les administracions públiques.

7.2. El contingut dels sobres s'ajustarà al que es disposa a este efecte en la disposició 9a del plec general de condicions administratives per a l'alienació d'aprofitaments forestals en forests propietat de la Generalitat Valenciana, i es podrà consultar en l'enllaç:

<https://breu.gva.es/b/ShTqMXshPG>

7.3. Per als aprofitaments de pastures i apícoles, per a acreditar la solvència tècnica, serà necessari incloure, en el sobre A, el llibre d'explotació ramadera en vigor degudament actualitzat.

*8. Lloc i data de celebració de la subhasta*

8.1. Les subhastes se celebraran en els ajuntaments respectius o en les dependències de la Direcció Territorial de València en els casos de forests propietat de la Generalitat Valenciana, en les dates que figuren per a cada lot en l'annex.

8.2. En les forests propietat dels ajuntaments, en cas que la primera subhasta resulte deserta, se celebrarà la segona deu dies naturals després, a comptar de l'endemà de la publicació en el tauler d'anuncis de l'ajuntament del resultat d'esta, amb el mateix tipus de taxació i condicions de l'annex, llevat que aquells sol·liciten a la Direcció Territorial de València la modificació de les condicions economicoadministratives.

8.3. En el cas de forests propietat de la Generalitat Valenciana, quan la primera subhasta resulte deserta, se celebrarà la segona deu dies naturals després, a comptar de l'endemà de la publicació en el tauler d'anuncis de la Conselleria de Medi Ambient, Infraestructures i Territori (<https://breu.gva.es/b/V9bx3z2COL>)  del resultat d'esta, amb el mateix tipus de taxació i condicions de l'annex. Les proposicions a esta segona subhasta s'hauran de presentar en el termini de cinc dies naturals des de l'endemà de la publicació del resultat en el referit tauler d'anuncis.

*9. Garantia definitiva*

9.1. La persona adjudicatària haurà de consignar, obligatòriament, una garantia definitiva per valor del 10 per cent de l'import d'adjudicació en el termini de 10 dies a partir de la data en què se li comunique l'adjudicació. La no consignació de la garantia en el termini assenyalat serà motiu d'anul·lar el procés d'adjudicació iniciat, i es passarà a l'oferta següent més ben situada.

9.2. La garantia definitiva respondrà de les penalitzacions imposades a la persona adjudicatària per raó de l'activitat que duga a terme, del rescabalament dels danys i perjuís que la persona adjudicatària ocasionara a qui ostente la titularitat de la forest amb motiu de l'adjudicació, dels gastos originats a estos per demora de la persona adjudicatària en el compliment de les seues obligacions i de la confiscació que puga decretar-se en els casos de cancel·lació, d'acord amb el que establixen els plecs de condicions economicoadministratives i tecnicofacultatives o amb caràcter general en la legislació reguladora del règim local i de contractes del sector públic.

9.3. La devolució de la garantia definitiva es produirà quan finalitze el termini vigent de l'adjudicació, una vegada la Direcció Territorial de València haja certificat l'execució correcta o gaudi d'esta.

9.4. Una vegada feta la liquidació de l'adjudicació, si les fiances superaren l'import d'esta, l'excés es retornarà seguidament a la persona adjudicatària, una vegada elaborat l'informe preceptiu del personal facultatiu designat per la Direcció Territorial de València.

*10. Cànon anual*

10.1. De manera prèvia a l'obtenció de la llicència i entrega de l'aprofitament, la persona adjudicatària haurà d'ingressar l'import del cànon anual corresponent.

10.2. De conformitat amb l'article 83 del Decret 98/1995, de 16 de maig, del Govern valencià, pel qual s'aprova el Reglament de la Llei 3/1993, de 9 de desembre, forestal de la Comunitat Valenciana, les entitats locals propietàries de les forests objecte d'este anunci, estan obligades a invertir, almenys, el quinze per cent de l'import dels aprofitaments en l'ordenació i la millora de les masses forestals. L'import del percentatge citat formarà el fons de millores. Cada ajuntament haurà de disposar d'un compte corrent per a este fi.

*11. Obtenció de la llicència i entrega de l'aprofitament*

11.1. Una vegada l'adjudicació siga ferma i es comunique a la persona adjudicatària, serà condició indispensable que esta dispose de la llicència que autoritza l'execució de l'aprofitament.

11.2. La llicència l'expedirà la Direcció Territorial de València que estiga a càrrec de la forest, una vegada efectuat el pagament del cànon i s'haja constituït la garantia definitiva per part de la persona adjudicatària de l'aprofitament.

11.3. La llicència serà efectiva una vegada s'haja produït l'entrega de l'aprofitament i s'haja firmat la corresponent acta, en què es concretaran els productes per a aprofitar o la superfície objecte d'este. No podrà iniciar-se cap activitat preparatòria prèvia a l'entrega de l'aprofitament.

11.4. La llicència haurà d'estar disponible en el lloc a on es desenrotlle l'activitat, i podran requerir-la les autoritats competents en qualsevol moment.

*12. Causes de resolució de l'adjudicació*

12.1. En forests propietat dels ajuntaments, les causes de resolució de l'adjudicació seran les previstes en la normativa vigent en matèria de patrimoni de les administracions públiques i de contractes del sector públic.

12.2. En forests propietat de la Generalitat, les causes de resolució de l'adjudicació seran les previstes en el plec general de condicions economicoadministratives per a l'alienació dels aprofitaments forestals en forests propietat de la Generalitat, que es podrà consultar en les dependències de la Direcció Territorial de la Conselleria competent en matèria de medi ambient, situada en el carrer Gregori Gea, 27, 5a planta, de València i en l'enllaç:

<https://breu.gva.es/b/ShTqMXshPG>

ANNEX

*Aprofitaments forestals que cal fer en les forests d'utilitat pública, gestionats per la Conselleria de Medi Ambient, Aigua, Infraestructures i Territori a la província de València per a l'any 2025 i els següents:*

Aprofitaments apícoles

|  |  |  |  |  |  |  |
| --- | --- | --- | --- | --- | --- | --- |
| *Forest Núm. CUP* | *Denominació* | *Terme municipal* | *Núm. Caixes* | *Import (€/any)* | *Anys d'aprofitament* | *Dades de la subhasta* |
| 165 | EL PINAR | ADEMUZ | 300 | 181,00 | 5 | Les ha de determinar l'Ajuntament |
| 100 | LA CONCÒRDIA | ALBALAT DELS TARONGERS | 100 | 140,00 | 5 | Les ha de determinar l'Ajuntament |
| 101 | EL GARBÍ | ALBALAT DELS TARONGERS | 80 | 112,00 | 5 | Les ha de determinar l'Ajuntament |
| 129 | EL CAVALL | ALBALAT DELS TARONGERS | 100 | 140,00 | 5 | Les ha de determinar l'Ajuntament |
| 180 | SOLANA I BARRANCO LUCÍA (Zona nord) | ALCUBLAS | 300 | 420,00 | 5 | Les ha de determinar l'Ajuntament |
| 180 | SOLANA I BARRANCO LUCÍA (Zona sud) | ALCUBLAS | 300 | 420,00 | 5 | Les ha de determinar l'Ajuntament |
| 184 | LA MUNTANYA | ALMISERÀ | 110 | 110,00 | 5 | Les ha de determinar l'Ajuntament |
| 106 | LOS ALTOS | ANDILLA | 450 | 271,50 | 5 | Les ha de determinar l'Ajuntament |
| 107 | CERRO CAMPILLO | ANDILLA | 300 | 181,00 | 5 | Les ha de determinar l'Ajuntament |
| 108 | CERRO LAS CABRAS | ANDILLA | 300 | 181,00 | 5 | Les ha de determinar l'Ajuntament |
| 109 | PEÑA PARDA | ANDILLA | 300 | 181,00 | 5 | Les ha de determinar l'Ajuntament |
| 110 | PEÑAS DEL SECO | ANDILLA | 300 | 181,00 | 5 | Les ha de determinar l'Ajuntament |
| 111 | PINAREJOS | ANDILLA | 300 | 181,00 | 5 | Les ha de determinar l'Ajuntament |
| 112 | LA RODANA | ANDILLA | 300 | 181,00 | 5 | Les ha de determinar l'Ajuntament |
| 113 | LA SOLANA | ANDILLA | 300 | 181,00 | 5 | Les ha de determinar l'Ajuntament |
| 114 | TARRAGONES | ANDILLA | 300 | 181,00 | 5 | Les ha de determinar l'Ajuntament |
| 124 | LA MUNTANYA | ANTELLA | 330 | 330,00 | 5 | Les ha de determinar l'Ajuntament |
| 42 | DEHESA DEL REBOLLO | ARAS DE LOS OLMOS | 150 | 400,00 | 5 | Les ha de determinar l'Ajuntament |
| 43 | EL MONTE | BENAGÉBER | 300 | 176,87 | 5 | Les ha de determinar l'Ajuntament |
| 71 | LA SIERRA | BOLBAITE | 60 | 400,00 | 5 | Les ha de determinar l'Ajuntament |
| 35 | MATAMON | CATADAU | 400 | 400,00 | 5 | Les ha de determinar l'Ajuntament |
| 116 | EL BURGAL | CHERA | 320 | 181,00 | 5 | Les ha de determinar l'Ajuntament |
| 67 | LA SIERRA (Zona sud) | CHIVA | 300 | 420,00 | 5 | Les ha de determinar l'Ajuntament |
| 102 | EL GARBÍ | ESTIVELLA | 80 | 112,00 | 5 | Les ha de determinar l'Ajuntament |
| 53 | LA UMBRÍA | HIGUERUELAS | 300 | 181,00 | 5 | Les ha de determinar l'Ajuntament |
| 27 | LA SOLANA | JALANCE | 320 | 332,80 | 5 | Les ha de determinar l'Ajuntament |
| 28 | EL ZACAE | JALANCE | 160 | 160,00 | 5 | Les ha de determinar l'Ajuntament |
| 26 | ALTO DE ALCOLA | JALANCE | 160 | 160,00 | 5 | Les ha de determinar l'Ajuntament |
| 87 | LA CONCÒRDIA (zona centre) | LLÍRIA | 400 | 560,00 | 5 | Les ha de determinar l'Ajuntament |
| 87 | LA CONCÒRDIA (zona est) | LLÍRIA | 400 | 560,00 | 5 | Les ha de determinar l'Ajuntament |
| 87 | LA CONCÒRDIA (zona sud) | LLÍRIA | 400 | 560,00 | 5 | Les ha de determinar l'Ajuntament |
| 54 | LA SIERRA | LORIGUILLA | 1000 | 1.086,00 | 5 | Les ha de determinar l'Ajuntament |
| 76 | L'OMBRIA | MOIXENT | 600 | 600,00 | 5 | Les ha de determinar l'Ajuntament |
| 78 | L'OMBRIA | MONTESA | 600 | 600,00 | 5 | Les ha de determinar l'Ajuntament |
| 88 | CUEVA CHUCHEVE I EL PALMERAL | PEDRALBA | 300 | 420,00 | 5 | Les ha de determinar l'Ajuntament |
| 89 | LA SERRATILLA | PEDRALBA | 300 | 420,00 | 5 | Les ha de determinar l'Ajuntament |
| 103 | GAUSA (zona est) | SAGUNT | 600 | 840,00 | 5 | Les ha de determinar l'Ajuntament |
| 131 | BONILLES (zona nord) | SAGUNT | 650 | 910,00 | 5 | Les ha de determinar l'Ajuntament |
| 103 | GAUSA (zona oest) | SAGUNT | 600 | 840,00 | 5 | Les ha de determinar l'Ajuntament |
| 131 | BONILLES (zona sud) | SAGUNT | 650 | 910,00 | 5 | Les ha de determinar l'Ajuntament |
| 104 | EL GARBÍ | SEGART | 40 | 56,00 | 5 | Les ha de determinar l'Ajuntament |
| 105 | ALT DEL PI | SERRA | 400 | 560,00 | 5 | Les ha de determinar l'Ajuntament |
| 122 | PERA I PLANO | SOT DE CHERA | 450 | 543,00 | 5 | Les ha de determinar l'Ajuntament |
| 21 | LA SERRA | TERRATEIG | 150 | 150,00 | 5 | Les ha de determinar l'Ajuntament |
| 58 | CAÍDAS RIU TÚRIA | TITAGUAS | 150 | 63,41 | 5 | Les ha de determinar l'Ajuntament |
| 59 | LA LÁMPARA | TITAGUAS | 150 | 63,41 | 5 | Les ha de determinar l'Ajuntament |
| 182 | XARXANET | TURÍS | 210 | 210,00 | 5 | Les ha de determinar l'Ajuntament |
| 95 | SIERRA DEL NEGRETE (Zona est) | UTIEL | 50 | 40,00 | 5 | Les ha de determinar l'Ajuntament |
| 95 | SIERRA DEL NEGRETE (Zona oest) | UTIEL | 50 | 40,00 | 5 | Les ha de determinar l'Ajuntament |
| 96 | CERRO GORDO (Muntanya) | VENTA DEL MORO | 50 | 40,00 | 5 | Les ha de determinar l'Ajuntament |
| 97 | EL PINARAZO (Muntanya) | VENTA DEL MORO | 50 | 40,00 | 5 | Les ha de determinar l'Ajuntament |
| 98 | PUNTAL DE LOS CARACOLES (Muntanya) | VENTA DEL MORO | 50 | 40,00 | 5 | Les ha de determinar l'Ajuntament |
| 91 | LES RODANES | VILAMARXANT | 150 | 210,00 | 5 | Les ha de determinar l'Ajuntament |
| 128 | LA LOMAINA | VILAMARXANT | 150 | 210,00 | 5 | Les ha de determinar l'Ajuntament |
| 99 | PEÑA BLANCA I AGREGATS (Muntanya) | VILLARGORDO DEL CABRIEL | 50 | 40,00 | 5 | Les ha de determinar l'Ajuntament |
| 31 | ATALAYAS | ZARRA | 500 | 250,00 | 5 | Les ha de determinar l'Ajuntament |

  

Aprofitaments d'aromàtiques

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Forest Núm. CUP* | *Denominació* | *Terme municipal* | *kg/Any* | *Import (€/any)* | *Anys d'aprofitament* | *Dia* | *Mes* | *Hora* | *Lloc* |
| 165 | EL PINAR | ADEMUZ | 11.000 (\*\*\*) | 176,00 | 5 | Els ha de determinar l'Ajuntament | | | |
| 15 | COVA ALTA | ALBAIDA | 200 | 20,00 | 5 | 11 | Desembre | 11:00 | DT València |
| 106 | LOS ALTOS | ANDILLA | 3.000 (\*\*\*) | 48,00 | 5 | Els ha de determinar l'Ajuntament | | | |
| 108 | CERRO DE LAS CABRAS | ANDILLA | 5.000 (\*\*\*) | 80,00 | 5 | Els ha de determinar l'Ajuntament | | | |
| 110 | PEÑA DEL SECO | ANDILLA | 9.000 (\*\*\*) | 144,00 | 5 | Els ha de determinar l'Ajuntament | | | |
| 111 | PINAREJO | ANDILLA | 3.000 (\*\*\*) | 48,00 | 5 | Els ha de determinar l'Ajuntament | | | |
| 112 | LA RODANA | ANDILLA | 4.000 (\*\*\*) | 64,00 | 5 | Els ha de determinar l'Ajuntament | | | |
| 114 | TARRAGONES | ANDILLA | 5.000 (\*\*\*) | 80,00 | 5 | Els ha de determinar l'Ajuntament | | | |
| 71 | LA SIERRA | BOLBAITE | 200 (\*\*) | 20,00 | 5 | Els ha de determinar l'Ajuntament | | | |
| 52 | LA SIERRA | DOMEÑO | 40.000 (\*\*\*) | 310,72 | 5 | Els ha de determinar l'Ajuntament | | | |
| 72 | LOS ALTOS | ENGUERA | 6.500 (\*) | 100,00 | 5 | Els ha de determinar l'Ajuntament | | | |
| 72 | LOS ALTOS | ENGUERA | 500 (\*\*) | 50,00 | 5 | Els ha de determinar l'Ajuntament | | | |
| 155 | LA MATEA | ENGUERA | 5.000 (\*) | 100,00 | 5 | 11 | Desembre | 11:00 | DT València |
| 12 | L'OMBRIA | ONTINYENT/ FONTANARS | 4.000 | 400,00 | 5 | 11 | Desembre | 11:00 | DT València |
| 10 | SOLANA DE L'EST | ONTINYENT/ FONTANARS | 4.000 | 400,00 | 5 | 11 | Desembre | 11:00 | DT València |
| 68 | MALACARA | SIETE AGUAS | 47.000 | 625,10 | 5 | Els ha de determinar l'Ajuntament | | | |
| 62 | LAS CABEZAS | VALLANCA | 8.000 (\*\*\*) | 128,00 | 5 | Els ha de determinar l'Ajuntament | | | |
| 63 | UMBRÍA DE LA HUERTA | VALLANCA | 8.000 (\*\*\*) | 128,00 | 5 | Els ha de determinar l'Ajuntament | | | |

  

(\*) Romer

(\*\*) Pebrella

(\*\*\*) Espígol, lavanda, timó, romer, sajolida, hisop

Aprofitaments de labor i sembra

|  |  |  |  |  |  |  |
| --- | --- | --- | --- | --- | --- | --- |
| *Forest Núm. CUP* | *Denominació* | *Terme municipal* | *Hectàrees* | *Import (€/any)* | *Anys d'aprofitament* | *Dades de la subhasta* |
| 39 | SESGA (Lot 1: La Calamocha) | ADEMUZ | 0,04 | 10,00 | 5 | Les ha de determinar l'Ajuntament |
| 39 | SESGA (Lot 2: Fuente del Berro i el Corral) | ADEMUZ | 1,00 | 20,00 | 5 | Les ha de determinar l'Ajuntament |
| 39 | SESGA (Lot 3: Umbría del Valle) | ADEMUZ | 1,47 | 30,00 | 5 | Les ha de determinar l'Ajuntament |
| 40 | CERRO LA CEJA | ALPUENTE | 118,69 | 200,00 | 5 | Les ha de determinar l'Ajuntament |
| 41 | LAS LOMAS | ALPUENTE | 20,94 | 200,00 | 5 | Les ha de determinar l'Ajuntament |
| 112 | LA RODANA | ANDILLA | 1,50 | 30,00 | 5 | Les ha de determinar l'Ajuntament |
| 109 | PEÑA PARDA | ANDILLA | 2,00 | 40,00 | 5 | Les ha de determinar l'Ajuntament |
| 52 | LA SIERRA | DOMEÑO | 12,78 | 200,00 | 5 | Les ha de determinar l'Ajuntament |
| 52 | LA SIERRA | DOMEÑO | 2.775,00 | 200,00 | 5 | Les ha de determinar l'Ajuntament |
| 53 | LA UMBRÍA | HIGUERUELAS | 276,00 | 200,00 | 5 | Les ha de determinar l'Ajuntament |
| 54 | LA SIERRA | LORIGUILLA | 1,50 | 30,00 | 5 | Les ha de determinar l'Ajuntament |

  

Aprofitaments de pastures


|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| *Forest Núm. CUP* | *Denominació* | *Terme municipal* | *Hectàrees* | *Caps oví/caprí* | *Caps boví/equí* | *Import (€/any)* | *Anys d'aprofitament* | *Dades de la subhasta* |
| 100 | LA COMEDIANA | ALBALAT DELS TARONGERS | 280,00 | 250 |  | 325,00 | 5 | Les ha de determinar l'Ajuntament |
| 101 | EL GARBÍ | ALBALAT DELS TARONGERS | 49,00 | 50 |  | 80,00 | 5 | Les ha de determinar l'Ajuntament |
| 129 | EL CAVALL | ALBALAT DELS TARONGERS | 172,00 | 100 |  | 130,00 | 5 | Les ha de determinar l'Ajuntament |
| 180 | SOLANA I BARRANCO LUCÍA | ALCUBLAS | 380,00 | 250 |  | 325,00 | 5 | Les ha de determinar l'Ajuntament |
| 42 | DEHESA DEL REBOLLO | ARAS DE LOS OLMOS | 297,00 | 200 |  | 369,30 | 5 | Les ha de determinar l'Ajuntament |
| 43 | EL MONTE | BENAGÉBER | 60,00 | 240 |  | 182,40 | 5 | Les ha de determinar l'Ajuntament |
| 70 | LA MUNTANYA (Tros A del MUP) | BICORP | 980,00 | 500 | 200 | 800,00 | 5 | Les ha de determinar l'Ajuntament |
| 66 | LA CABRERA (zona norte) | BUÑOL | 1.628,00 | 1650 |  | 1980,00 | 5 | A determinar por el Ayuntamiento |
| 66 | LA CABRERA (zona sur) | BUÑOL | 2.425,00 | 600 |  | 720,00 | 5 | A determinar por el Ayuntamiento |
| 35 | MATAMON | CATADAU | 91,10 | 100 |  | 136,65 | 5 | Les ha de determinar l'Ajuntament |
| 51 | LOMAS DEL CHINCHEL (Lot 1) | CHELVA | 3.286,63 | 1000 |  | 760,00 | 5 | Les ha de determinar l'Ajuntament |
| 51 | LOMAS DEL CHINCHEL (Lot 2) | CHELVA | 931,32 |  | 159 | 772,74 | 5 | Les ha de determinar l'Ajuntament |
| 117, 118, 119 | LA SERRATILLA, PELMA, ROCHAS | CHULILLA | 947,00 | 1000 (\*) | 284 (\*) | 760,00 | 5 | Les ha de determinar l'Ajuntament |
| 52 | LA SIERRA (Lot 1) | DOMEÑO | 2.450,00 | 1000 |  | 760,00 | 5 | Les ha de determinar l'Ajuntament |
| 52 | LA SIERRA (Lot 2) | DOMEÑO | 173,00 |  | 60 | 291,60 | 5 | Les ha de determinar l'Ajuntament |
| 52 | LA SIERRA (Lot 3) | DOMEÑO | 2.000,00 | 2400 |  | 1.824,00 | 5 | Les ha de determinar l'Ajuntament |
| 74 | NAVALÓN | ENGUERA | 2.100,00 | 1100 |  | 1.000,00 | 5 | Les ha de determinar l'Ajuntament |
| 102 | EL GARBÍ | ESTIVELLA | 78,00 | 80 |  | 100,00 | 5 | Les ha de determinar l'Ajuntament |
| 120 | LA REANA | GESTALGAR | 450,00 | 523 |  | 397,48 | 5 | Les ha de determinar l'Ajuntament |
| 130 | DEVESA DE SANCTI ESPIRITU I MUNTANYA MONEDERA | GILET | 479,00 | 300 |  | 390,00 | 5 | Les ha de determinar l'Ajuntament |
| 53 | LA UMBRÍA | HIGUERUELAS | 795,00 | 500 |  | 380,00 | 5 | Les ha de determinar l'Ajuntament |
| 29 | MUELA DE JUEY | JARAFUEL | 1.530,00 | 800 |  | 500,00 | 5 | Les ha de determinar l'Ajuntament |
| 64 | EL CARRASCAL | LA YESA | 300,00 | 258 |  | 196,08 | 5 | Les ha de determinar l'Ajuntament |
| 87 | LA CONCÒRDIA - (Lot oest) | LLÍRIA | 1.100,00 | 500 |  | 650,00 | 5 | Les ha de determinar l'Ajuntament |
| 87 | LA CONCÒRDIA - (Lot centre) | LLÍRIA | 1.250,00 | 500 |  | 650,00 | 5 | Les ha de determinar l'Ajuntament |
| 87 | LA CONCÒRDIA - (Lot est) | LLÍRIA | 1.900,00 | 900 |  | 1.170,00 | 5 | Les ha de determinar l'Ajuntament |
| 37 | CIMARRONES | LLOMBAI | 961,30 | 625 |  | 624,85 | 5 | Les ha de determinar l'Ajuntament |
| 54 | LA SIERRA (Lot 1) | LORIGUILLA | 2.000,00 |  | 150 | 729,00 | 5 | Les ha de determinar l'Ajuntament |
| 54 | LA SIERRA (Lot 2) | LORIGUILLA | 1.200,00 | 800 |  | 608,00 | 5 | Les ha de determinar l'Ajuntament |
| 76 | L'OMBRIA | MOIXENT | 400,00 | 116 |  | 160,00 | 5 | Les ha de determinar l'Ajuntament |
| 76 | L'OMBRIA (Lot nord) | MOIXENT | 429,00 | 124 |  | 171,00 | 5 | Les ha de determinar l'Ajuntament |
| 77 | LA SOLANA (part) | MOIXENT | 600,00 % | 174 |  | 240,00 | 5 | Les ha de determinar l'Ajuntament |
| 78 | L'OMBRIA | MONTESA | 1.330,00 | 385 |  | 532,00 | 5 | Les ha de determinar l'Ajuntament |
| 88 | COVA CHUCHEVE I PALMERAR | PEDRALBA | 356,00 | 250 |  | 325,00 | 5 | Les ha de determinar l'Ajuntament |
| 89 | LA SERRATILLA | PEDRALBA | 732,00 | 500 |  | 650,00 | 5 | Les ha de determinar l'Ajuntament |
| 20 | LA MUNTANYA | PINET | 600,00 % | 174 |  | 240,00 | 5 | Les ha de determinar l'Ajuntament |
| 16 | LA SIERRA | QUATRETONDA | 220,00 | 63 |  | 88,00 | 5 | Les ha de determinar l'Ajuntament |
| 68 | MALACARA (Lote 3) | SIETE AGUAS | 144,00 |  | 34 | 360,00 | 5 | A determinar por el Ayuntamiento |
| 68 | MALACARA (Lote 4) | SIETE AGUAS | 2.821,33 |  | 750 | 3.450,00 | 5 | A determinar por el Ayuntamiento |
| 68 | MALACARA (Lote 5) | SIETE AGUAS | 2.544,03 | 3816 |  | 3.400,00 | 5 | A determinar por el Ayuntamiento |
| 68 | MALACARA (Lote 6) | SIETE AGUAS | 340,00 |  | 90 | 367,00 | 5 | A determinar por el Ayuntamiento |
| 57 | SOLANA I CAMPO DE HERRERÍAS (forest) | SINARCAS | 1.744,00 | 680 |  | 850,00 | 5 | Les ha de determinar l'Ajuntament |
| 56 | LA MUELA (forest) | SINARCAS | 882,00 | 700 |  | 450,00 | 5 | Les ha de determinar l'Ajuntament |
| 122 | PERA I PLANO (Lot 1) | SOT DE CHERA | 900,00 | 1080 |  | 410,50 | 5 | Les ha de determinar l'Ajuntament |
| 122 | PERA I PLANO (Lot 2) | SOT DE CHERA | 1.100,00 | 1100 |  | 418,00 | 5 | Les ha de determinar l'Ajuntament |
| 132 | LES CREUS I L'OMBRIA | TAVERNES DE LA VALLDIGNA | 1.500,31 | 600 |  | 600,12 | 5 | Les ha de determinar l'Ajuntament |
| 58 | CAÍDAS RIU TÚRIA | TITAGUAS | 2.000,00 | 1200 |  | 912,00 | 5 | Les ha de determinar l'Ajuntament |
| 182 | XARXANET | TURÍS | 526,00 | 342 |  | 526,00 | 5 | Les ha de determinar l'Ajuntament |
| 97 | EL PINARAZO (Forest) | VENTA DEL MORO | 686,00 | 600 |  | 140,00 | 5 | Les ha de determinar l'Ajuntament |
| 128 | LA LOMAINA | VILAMARXANT | 167,00 | 100 |  | 130,00 | 5 | Les ha de determinar l'Ajuntament |
| 91 | LES RODANES | VILAMARXANT | 580,00 | 300 |  | 390,00 | 5 | Les ha de determinar l'Ajuntament |
| 90 | LA PEA | VILAMARXANT | 243,00 | 250 |  | 325,00 | 5 | Les ha de determinar l'Ajuntament |
| 99 | PEÑA BLANCA (Forest) | VILLARGORDO DEL CABRIEL | 2.300,00 | 920 |  | 460,00 | 5 | Les ha de determinar l'Ajuntament |
| 85 | MONDÚVER I L'ULLAL | XERESA | 305,05 | 275 |  | 275,00 | 5 | Les ha de determinar l'Ajuntament |
| 32 | LOS CERRICOS | ZARRA | 94,00 | 80 |  | 20,00 | 5 | Les ha de determinar l'Ajuntament |

  

(\*) caps de bestiar oví o caps de bestiar boví

Aprofitament de tòfona

|  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- |
| *Forest Núm. CUP* | *Denominació* | *Terme municipal* | *Hectàrees* | *Import (€/any)* | *Anys d'aprofitament* | *Dia* | *Mes* | *Hora* | *Lloc* |
| 109 | PEÑA PARDA | ANDILLA | 2059 | 640,00 | 5 | Els ha de determinar l'Ajuntament | | | |
| 113 | LA SOLANA | ANDILLA | 832 | 160,00 | 5 | Les ha de determinar l'Ajuntament | | | |
| 42 | DEHESA DEL REBOLLO | ARAS DE LOS OLMOS | 4115 | 1.000,00 | 5 | Els ha de determinar l'Ajuntament | | | |
| 139 | BARRANCO SANCHO | LA YESA | 338 | 1.000,00 | 5 | 11 | Desembre | 11:00 | DT València |
| 64 | EL CARRASCAR | LA YESA | 301,24 | 800,00 | 5 | Els ha de determinar l'Ajuntament | | | |
| 62 | LAS CABEZAS | VALLANCA | 2335 | 927,00 | 5 | Els ha de determinar l'Ajuntament | | | |

  
  

València, 23 d'octubre de 2024

(p. s. Resolució 20.09.2023)

José Guillermo Rojí Moliner

Cap del Servici Territorial de València de Medi Ambient, Infraestructures i Territori